
Здравейте, преди няколко месеца поставих офис фургон в собствен имот с размери 3х7 метра. Няма фундамент и е :във въздуха” на бетоново блокчета. Сложих го близо до оградата (на 50 см.) от имот на съсед, като мислих, че няма да има проблем. Сега съседа иска да мърдам фургона на 3 метра, но това е невъзжмоно. При положение, че не е на фундамент трябва ли да се спазва закона за 3-те метра?


 

Закон за преместваемите обекти
==============================

 

Здравейте,


както обяснявате, се касае за преместваем обект по смисъла на чл. 56 от Закона за устройство на територията. За такъв обект се издава разрешение за поставяне въз основа на схема и проектна документация, одобрени от главния архитект на общината. Схемата за поставяне определя пространственото разположение, вида, типа, размерите и предназначението на обекта. Условията и редът за издаване на разрешението за поставяне на обектите, за одобряването и за изискванията към схемата и проектната документация се определят с наредба на общинския съвет, като в наредбата, в зависимост от вида и предназначението на обекта, се поставя изискване за предоставяне на инженерно-техническа част или конструктивно становище.


Поздрави,  

адв. Николина Митова  

тел. 0898 303092


